钦定古今图书集成/理学汇编/学行典/第266卷 > 杨悫 宗翼
## 钦定古今图书集成/理学汇编/学行典/第266卷 > 杨悫 宗翼

按《宋史戚同文传》：“杨悫，虞城人。力学勤志，不求闻达。
宗翼，蔡州上蔡人。父为虞城主簿，因家焉。笃孝恭谨，
负米养母。好学，彊记经籍，一见即能默写欧阳、虞、柳
书，皆得其楷法。能属文，隐而不仕，家无斗粟，怡怡如
也。未尝以贫窭干人，市物不评价，市人知而不欺。尝
言：昼夜者，昏晓之辨也。故既暝未曙，皆不出户，见邻”
里小儿，待之如成人，未尝欺绐。同文尝谓翼曰：“子劳
谦有古人风，真吾友也。”卒，年八十馀。子度，举进士，至
侍郎、御史，历京西转运使，预修《太祖实录》。